**ГОДИШНА ПРОГРАМА ЗА ДЕЙНОСТТА НА**

**НЧ „ПРОСВЕТА-1936’’ ЗА 2021 г.**

Читалищата са едни от най-активните културни организации, който подържат постоянни форми за развитие на знания и творчески умения, свързани с неформалното образование. През своята дългогодишна история българското читалище има своята завоювана позиция за работа в подкрепа на общността и през годините е спечелило доверието на хората. Уникален е неговият потенциал да насърчава социалната промяна и да укрепва гражданското общество .Читалището е място, където широк кръг хора общуват с различни изкуства и се занимават с творчество. Тук човек се стреми да реализира онази част от себе си, която е възможно, поради обстоятелствата на живота да е останала в сянка, но търси път за нейната изява.

Културната програма на НЧ “Просвета – 1936” е разработена според основните стремежи и принципи на работа на читалището, стремящи се към постигане на нови, високи цели и търсещи нови възможности и контакти, в съответствие с развиващите се обективни условия и променящите се социални потребности. Както през изминалите години, така и през 2021 година основните респекти на програмата са: да опазва културно историческото наследство и националните традиции, да спомага за изграждането на ценностна система у младежите, да поддържа и обогатява материалната си база, да работи за осигуряване на по – добра, по- съвременна и по – високо качествена образователна, културна, социална и информационна среда на населението, да разшири съдържателния и социалния обхват на читалищната дейност за привличане на по – широк кръг население, да поддържа активно партньорство с Кметството, пенсионерския клуб „Млади сърца“, Общинската администрация , както и с културните институции и бизнеса за взаимна полза.

**ЦЕЛИ НА ПРОГРАМАТА:**

1. Подпомагане на основните читалищни дейности и търсене на нови форми за тяхното развитие и предаване.
2. Поддържане на традициите и фолклора и предаването му на следващи поколения.
3. Развитие и обогатяване на културната, социалната и образователната дейност в с.Джулюница.
4. Усъвършенстване на читалището като общодостъпен библиотечен и информационен център.
5. Разширяване на познанията на гражданите в различни сфери и приобщаването им към ценностите и постиженията на науката и културата.

**ОСНОВНИ ДЕЙНОСТИ ПО ПРОГРАМАТА:**

1. Уреждане , поддържане и обновяване на библиотечния фонд в зависимост от читателските интереси .
2. Поддържане на сградата и материалната база на читалището.
3. Развиване и подпомагане на любителското художествено творчество.
4. Подобряване дейността на библиотеката, съобразена с интересите и нуждите на населението, чрез различни форми на културно- масова работа.
5. Организиране и участие в празненства и културни мероприятия, осъществяване на изложби, свързани с бележити дати и личности и събития от местен, регионален и национален характер.
6. Предоставяне на информация на гражданите.
7. Кандидатстване по проекти.

8.Провеждане на неформални обучения за запознаване на различни групи с предимствата и параметрите на компютърните технологии.

***Културни прояви с национално и международно значение***

**19.02** – Годишнина от обесването на Васил Левски

Изложба материали за Левски

**03.03** – Национален празник на Република България – Литературна програма

**24.05** – Ден на Славянската писменост – Литературна Програма

**02.06** – Годишнина от смъртта на великия български поет и революционер

Христо Ботев – Изложба на материали за Христо Ботев представена презентация, в библиотеката;

**06.09** –Ден на съединението

**22.09** – Ден на независимостта;

***Културни прояви с местно и религиозно значение***

**21 Януари** – Ден на родилната помощ – Ритуала „Посрещане на бабата” и празненство.

**14 Февруари** – Трифон Зарезан – провеждане на ритуала „Зарязване“

**01 Март** – Баба Марта – Изработка на мартеници и ден на самодееца.

**02 Май** –Възкресение Христово Великден

**24 Юни –** Еньовден.

**01 Октомври** – Международен на Възрастните хора- Празненство

**27 Октомври** – Традиционен събор на село Джулюница Музикална програма

**24 Ноември –** Ден на християнското семейство.

**25 Декември** – Коледно празненство

**БОНКА ДЕНКОВА**

***Председател на НЧ „Просвета – 1936”***

**Изготвил:М.Кирилова**

Работник-библиотека НЧ „Просвета -1936“